КОМИ РЕСПУБЛИКАСА ЮРАЛЫСЬЛÖН ИНДÖД

**Коми Республика мутасын Россия Федерациялысь ветеринарияын уджмогъяс, кодъясöс сетöма Россия Федерацияса субъектъяслöн канму власьт органъяслы, збыльмöдöм йылысь да «Коми Республикаса ветеринарнöй дöзьöр служба йылысь» Коми Республикаса Юралысьлöн 2009 во моз тöлысь 11 лунся 88 №-а Индöдö вежсьöмъяс пыртöм йылысь**

Шуа:

1. Урчитны Коми Республикаса олöмö пöртысь власьт органъяслöн тэчасын Коми Республикаса ветеринарнöй дöзьöр службаöс Коми Республикаса олöмö пöртысь власьт органöн, кодi збыльмöдö Коми Республика мутасын ветеринарияын Россия Федерацияса уджмогъяс.

2. Коми Республикаса ветеринарнöй дöзьöр службалы ас кадö сетны олöмö пöртысь власьт федеральнöй органö ветеринарияын нормативнöй инöда ладмöдöмын:

сетöм уджмогъяс серти Коми Республикаса канму власьт органъясöн примитöм нормативнöй инöда актъяслысь экземпляръяс;

пемöсъяслöн вуджан висьöмъяс эрдöдöм йылысь юöръяс;

мукöд юöр, мый урчитöма олöмö пöртысь власьт федеральнöй органъяслöн нормативнöй инöда актъясöн ветеринарияын нормативнöй инöда ладмöдöмын.

3. Пыртны «Коми Республикаса ветеринарнöй дöзьöр служба йылысь» Коми Республикаса Юралысьлöн 2009 во моз тöлысь 11 лунся 88 №-а Индöдö вежсьöм содтöд серти.

4. Тайö Индöдыс вынсялö сiйöс кырымалан лунсянь.

Коми Республикаса Юралысь В.Гайзер

Сыктывкар

2011 вося косму тöлысь 11 лун

46 №

Коми Республикаса Юралысьлöн

2011 во косму тöлысь 11 лунся 46 №-а Индöд дорö

СОДТÖД

«Коми Республикаса ветеринарнöй дöзьöр служба йылысь» Коми Республикаса Юралысьлöн 2009 во моз тöлысь 11 лунся 88 №-а Индöдöпыртöм

**ВЕЖСЬÖМЪЯС**

«Коми Республикаса ветеринарнöй дöзьöр служба йылысь» Коми Республикаса Юралысьлöн 2009 во моз тöлысь 11 лунся 88 №-а Индöдын:

«Коми Республикаса ветеринарнöй дöзьöр служба йылысь положениеын, мый вынсьöдöма Индöдöн (содтöд):

1) 1 пунктö содтыны татшöм абзац:

«Служба лоö Коми Республикаса олöмö пöртысь власьт органöн, кодi збыльмöдö ветеринарияын Россия Федерацияöн сетöм улджмогъяссö.»;

2) 5.1 пунктса медводдза абзацын «карантиннöй да торъя öпаснöй» кывъяссö вежны «вуджан да мукöд» кывъясöн;

3) 5.3 пунктын:

а) 2 подпунктын «карантиннöй да торъя öпаснöй» кывъяссö вежны «вуджан да мукöд» кывъясöн;

б) 3 подпунктын «пемöсъяслöн висьöмъяс.» кывъяссö вежны «пемöсъяслöн висьöмъяс;»;

в) содтыны татшöм 4 да 5 подпунктъяс:

«4) збыльмöдö Коми Республика мутасын ветеринарияын Россия Федерацияса уджмогъяс;

5) дасьтö да сетö Коми Республикаса Юралысьлы пемöсъяслöн торъя öпаснöй висьöмъяс артмыны да паськавны вермигöн Коми Республика мутасын дзескöдана мероприятиеяс (карантин) урчитöм йылысь решение балаяс, кöнi пасйöма пемöс вузалöм, скöтлöн сёян-юан, кöрым да кöрым содтöдъяс вылö дзескöдöмъяслысь лыддьöг, а сiдзжö кадколаст, мый вылö урчитöны дзескöдан мероприятиеясыс (карантиныс), а сiдзжö найöс киритöм йылысь.»;

4) 6.2 пунктын:

а) 4 подпункт гижны тадзи:

«4) пыртны Коми Республикаса Правительствоö виччысьтöм противоэпизоотическöй комиссия Россия Федерацияса оланпастэчас серти котыртöм йылысь вöзйöмъяс;»;

б) 7 подпунктын «пемöсъяслöн висьöмъяс.» кывъяс вежны «пемöсъяслöн висьöмъяс;» кывъясöн;

в) содтыны татшöм 8 да 9 подпунктъяс:

«8) пыртны Коми Республикаса Юралысьлы пемöсъяслöн торъя öпаснöй висьöмъяс артмыны да паськавны вермигöн Коми Республика мутасын дзескöдан мероприятиеяс (карантин) урчитöм, сiдзжö найöс киритöм йылысь представлениеяс;

9) примитны пемöсъяслöн заразнöй, торъя öпаснöй кындзи, висьöмъяс артмыны да паськавны вермигöн Коми Республика мутасын дзескöдан мероприятиеяс (карантин) урчитöм йылысь решениеяс.»;

5) 7 пунктса медводдза абзацын «Россия Федерацияса юралысь канму ветеринарнöй инспекторкöд сöгласуйтöмöн» кывъяссö вежны «ветеринарияын нормативнöй инöда ладмöдöмын олöмö пöртысь власьт федеральнöй органлöн вöзйöм серти» кывъясöн;

6) 8 пунктса кöкъямысöд абзацын «Коми Республикаса Юралыськöд» кывъяс бöрын содтыны «ветеринарияын нормативнöй инöда ладмöдöмын олöмö пöртысь власьт федеральнöй органкöд сöгласуйтöмöн» кывъяс.

Вудж. Коснырева Е.Г., 3472пас